פארק פטיט סבלון

פארק פטיט סבלון (מצרפתית: Petit Sablon Park), הוא פארק פסלים קטן בבריסל. פטיט סבלון מצוי סמוך לקתדרלת נוטרדאם דה סבלון. האתר של פטיט סבלון של ימינו שימש כבית הקברות של בית החולים סנט ג'ון בין השנים 1289 ל-1706. כיום זהו גן קטן שעוצב בסגנון נאו-רנסאנס. הוא נוצר בשנות ה-80 של המאה ה-19 ביוזמתו של ראש עיריית בריסל דאז, שארל בולס , כדי לייפות ולשפר את השכונה. הגן תוכנן על ידי האדריכל הנדריק בייארט ונחנך בשנת 1890. היסטוריה הקמת הפארק הייתה חלק מהתחדשות עירונית של המאה ה-19 ברובע זה. בשנת 1872 נבנה החלק השני של רחוב ריגנטשאפסטראט (הול'), שבמסגרתו נהרסה חצר ת'ורן-טאסיס (הול'). ארמון אגמונט נשמר והיווה את החלק העליון של הכיכר. משנת 1876 ואילך, הנדריק בייארט פיתח את התכנון, שכלל מקום לפסל השנוי במחלוקת של אגמונט והורן, שהוצב בגרוט מרקט בשנת 1864 ועליו היו לקתולים וליברלים נושא למחלוקת. העבודה על פארק אגמונט החלה בשנת 1879, אך בחירת הגיבורים שיכללו טרם נקבעה. הדבר נעשה בשנה שלאחר מכן על ידי השר גוסטב רולין-יאקמינס . זו הייתה תוכנית אופיינית לתקופה, רומנטית-לאומית, ובעלת אופי אנטי-קלריקלי למדי. המתחם כולו נחנך ב-20 ביולי 1890, לרגל יום השנה השישים לבלגיה. ראש העיר קארל בולס נשא נאום לוחמני, שנכתב על ידי הארכיונאי אלפונס וואטרס . הייתה גם תהלוכה היסטורית שעוצבה על ידי גוסטב דן דויטס . מבנה הגן, המעוצב באופן סימטרי, במבנה של טרפז שווה-שוקיים מוקף במעקה ברזל יצוק, המורכב מ-48 עמודים רומנסקיים. פסלוני ברונזה מאת האדריכל פול הנקר בעצוב הצייר קסבייר מלרי שנוצרו על ידי פסלים שונים ומורכבים על עמודים אלה. 48 דמויות אלה מייצגות את גילדות המלאכה מימי הביניים של בריסל, כולל אופים, סנדלרים, אורגים וצורפים. תשע תצורות השיחים בתוך הגן מסמלות את תשעת הפרובינציות הבלגיות של אותה תקופה. בחלקו האחורי של הגן, מעבר לבריכת השתקפות, ניצבים עשרה פסלים משיש קרארה. הם מתארים דמויות חשובות בבלגיה של המאה ה-16, כולל הקרטוגרף גרארדוס מרקטור, הבוטנאי רמברט דודואנס והגאוגרף אברהם אורטליוס. מרכז הגן הוא המזרקה עם האנדרטה לרוזני אגמונט והורן. קבוצת הברונזה, שנוצרה בשנת 1864 על ידי הפסל צ'ארלס אוגוסט פרייקין, הוצבה בתחילה בגראנד פלאס מול הברודהויס (Maison du Roi) (צר'), האתר בו הוצאו להורג שני הרוזנים. היא הועברה למיקומה הנוכחי בשנת 1879 כדי לציין את השלמת הפארק. קבוצת הברונזה מתארת את שני האצילים הפלמים, לאמורל, רוזן אגמונט ופיליפ דה מונטמורנסי, רוזן הורן , שהתנגדו לעריצות הספרדית תחת המלך פיליפ השני והוצאו להורג ב-5 ביוני 1568 בגראנד פלאס של בריסל בהוראת הדוכס מאלבה. מאחורי האנדרטה ישנם מדרגות המובילות אל ארמון אגמונט, ארמון העיר לשעבר של רוזני אגמונט. גלריה קישורים חיצוניים